stanford-oval/wikipedia huggingface dataset:
דרייק בל
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | שפץ ביתך | פיט בצעירותו | פרק: "Swing Time" |
| 1995 | Minor Adjustments | ג'ורדן | פרק: "The Ex Files" |
| 1996 | ABC Afterschool Special | סקוט | פרק: "Me and My Hormones" |
| 1997 | Gun | ברנדן | פרק: "The Hole" |
| 1997 | Over the Top | קלרנס | פרק: "The Bee Story" |
| 1997 | המתחזה (אנ') | שון בויד | פרק: "Scott Free" |
| 1997 | המופע של דרו קארי | ילד הבלוז | פרק: "That Thing You Don't" |
| 1998 | סיינפלד | קני | פרק: "The Frogger" |
| 1999 | קרוליין בעיר (אנ') | רודני | פרק: "Caroline and the Horny Kid" |
| 1999 | ג'ק בול (אנ') | קייג' רדינג | סרט טלוויזיה של HBO |
| 1999–2002 | המופע של אמנדה (אנ') | קרטר קלוץ / ביסקוטי / דמויות שונות | 27 פרקים |
| 2000 | Perfect Game | בובי ג'וניור | סרט טלוויזיה של ערוץ דיסני |
| 2001 | Men Behaving Badly | צ'רלי אטווד | פרק: "Carpe Dino" |
| 2001 | Chasing Destiny | וולטר | סרט טלוויזיה |
| 2002 | The Nightmare Room | אלכס סנדרס | פרק: "Dear Diary, I'm Dead" |
| 2002 | ראגרטס | דאסטי | דיבוב; פרק: "Lil's Phil of Trash" |
| 2002 | מזל תאומות (אנ') | עצמו | פרק: "Waiting for Gibson" |
| 2004–2007 | דרייק וג'וש | דרייק פארקר | תפקיד ראשי (4 עונות); 56 פרקים גם במאי הפרק: "Really Big Shrimp"‏ (2007) |
| 2005 | זואי 101 | עצמו | פרק: "Spring Fling" |
| 2006 | דרייק וג'וש הולכים להוליווד (אנ') | דרייק פארקר | סרט טלוויזיה של ניקלודיאון |
| 2007 | ראגרטס כבר גדולים | מתבגר | דיבוב; פרק: "Super Hero Worship" |
| 2008 | חג מולד שמח, דרייק וג'וש (אנ') | דרייק פארקר | סרט טלוויזיה של ניקלודיאון גם מפיק |
| 2010 | ICarly | דרייק פארקר | פרק: "iBloop" |
| 2010 | I <3 Vampires | איאן | סדרת רשת; 2 פרקים |
| 2011 | קסם של הורים – הסרט: טימי טרנר, תתבגר! | טימי טרנר | סרט טלוויזיה של ניקלודיאון |
| 2012 | קסם של הורים - הסרט: חג המולד | טימי טרנר | סרט טלוויזיה של ניקלודיאון |
| 2012 | ויקטוריוס | עצמו | פרק: "April Fools Blank" |
| 2012 | Rags | שון | סרט טלוויזיה של ניקלודיאון |
| 2012 | האוונג'רס: סדרת האנימציה | פיטר פארקר / ספיידרמן | דיבוב; 3 פרקים |
| 2012 | BlackBoxTV Presents | ג'ייסון | סדרת רשת; פרק: "Last Encounter" |
| 2012–2017 | אולטימייט ספיידרמן: סדרת האנימציה (אנ') | פיטר פארקר / ספיידרמן | דיבוב; 104 פרקים |
| 2013 | Space Warriors | ג'ימי (קול) | סרט טלוויזיה של הולמרק |
| 2013 | Splash | מתמודד | תוכנית מציאות ברשת ABC מקום שלישי |
| 2013 | פיניאס ופרב | פיטר פארקר / ספיידרמן | דיבוב; פרק: Phineas and Ferb: Mission Marvel |
| 2013 | A Monsterous Holiday | אנדי | דיבוב; סרט טלוויזיה של Cartoon Network |
| 2013–2015 | Avengers Assemble | פיטר פארקר / ספיידרמן | דיבוב; 3 פרקים |
| 2013–2015 | האלק וצוות הריסוק | פיטר פארקר / ספיידרמן | דיבוב; 5 פרקים |
| 2014 | קסם של חופשה | טימי טרנר | סרט טלוויזיה של ניקלודיאון |
| 2016 | Grandfathered | קירק | פרק: "The Biter" |
| 2016 | Suspense | ארטוס | פרק: "This World's Not Big Enough..." |
| 2017 | בן 10 | מייקל מורנינגסטאר | דיבוב; פרק: "Bright Lights, Black Hearts" |
| 2018 | Highly Gifted | אלן | דיבוב; 5 פרקים |
| 2018 | הרפתקאות הסוכן הנרי | דרייק | דיבוב; פרק: "Snooze Pods" |
| 2021 | רובוט צ'יקן | דרייק פארקר | דיבוב; פרק: "May Cause Immaculate Conception" |
| 2024 | שקט על הסט: הצד האפל של סדרות ילדים |  |  |
דיסקוגרפיה > אלבומי אולפן

2005 - Telegraph
2006 - It's Only Time
2014 - Ready Steady Go!
2020 - The Lost Album
2020 - Sesiones en Casa
2024 - Non-Stop Flight
דיסקוגרפיה > מיני אלבומים

2011 - A Reminder
2017 - Honest
2019 - Smoke It Up
הערות שוליים

↑  מיכל דאבי, כוכב "דרייק וג'וש" חושף: הייתי קורבן להתעללות מינית, באתר חדשות 13, 6 במרץ 2024
↑  Alex Stedman, Drake Bell Details 'Extensive' Sexual Abuse by Childhood Dialogue Coach, Nickelodeon Issues Statement, IGN, ‏2024-03-13 (באנגלית)
↑  Jared Bell of ‘Drake and Josh’ had inappropriate chats with teen, is now charged with multiple crimes: Prosecutor, Fox 8 Cleveland WJW, ‏2021-06-04 (באנגלית אמריקאית)
1 2  Evans, Greg (June 23, 2021). Actor Drake Bell Pleads Guilty In Ohio Child Endangerment Case, Sentencing Set For July. Deadline Hollywood. Retrieved June 23, 2021
↑  Evans, Greg (July 12, 2021). Drake Bell Receives Two-Year Probation In 2017 Ohio Incident With Teen Girl; Victim Calls Him “Monster” During Emotional Impact Statement. Deadline Hollywood. Retrieved July 12, 2021
| --- | --- |
בקרת זהויות :  BNE: XX4789719  BnF: cb16536254d (data)  ISNI: 0000 0001 1637 6334  LCCN: no2007012309  MusicBrainz: 094f10e7-27d5-400d-a145-331013e67229  NKC: xx0218663  NTA: 317180517  SNAC: w6zs2xk0  VIAF: 48998094   WorldCat (עם VIAF): 48998094
שיכון ובינוי

| --- | --- |
סמליל שיכון ובינוי

בניין הנהלת החברה באיירפורט סיטי
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  שוב
 מייסדים:  ההסתדרות הכללית של העובדים בארץ ישראל
 תקופת הפעילות:  1924–הווה (כ־101 שנים)
 מיקום המטה:  ישראל ישראל
 משרד ראשי:  רח' הירדן 1 א', איירפורט סיטי, ישראל ישראל
 שליטה בחברה:  נתי סיידוף
 ענפי תעשייה:  בנייה, תשתיות, נדל"ן, זכיינות, התפלת מי ים, אנרגיה מתחדשת, טיפול בשפכים תעשייתיים
 שווי שוק:  6.30 מיליארד ש"ח (9 במרץ 2025)
 הכנסות:  8.24 מיליארד ש"ח (2023)
 רווח תפעולי:  771 מיליון ש"ח (2023)
 רווח:  310 מיליון ש"ח (2023)
 הון עצמי:  6.05 מיליארד ש"ח (2023)
 סך המאזן:  27.9 מיליארד ש"ח (2023)
 יו"ר:  נתי סיידוף
 מנכ"ל:  עמית בירמן
  
 www.shikunbinui.com
 
שיכון ובינוי בע"מ היא קבוצה עסקית גלובאלית, שבסיסה בישראל, הפועלת באמצעות חברות-בת, בתחומים כגון: תשתיות, הנדסה אזרחית, בנייה, יזמות נדל"ן, אנרגיה וזכיינות. חברות שיכון ובינוי פועלות בלמעלה מעשרים מדינות ברחבי העולם.
היסטוריה

בדצמבר 1923 החליטה ההסתדרות הכללית של העובדים בארץ ישראל להקים על בסיס "המשרד לעבודות ציבוריות בנין" (קואופרטיב שהוקם ב-1921), את חברת "סולל בונה" (שלימים הפכה להיות חלק משיכון ובינוי) כחברה בע"מ בשליטת חברת העובדים (ארגון גג של ההסתדרות), במטרה לאגד את קבוצות הפועלים שסללו ובנו ברחבי ארץ ישראל ולהפוך לקבלן הבנייה הגדול בארץ. לצורך גיוס הון לחברה הופצו מניות חברת "סולל בונה" באופן נרחב לחקלאים דרך המרכז החקלאי, לסוחרים, לבעלי מקצועות חופשיים, רופאים, מהנדסים עורכי דין וכדומה. הפרויקט הגדול הראשון בו זכתה החברה היה הקמת האוניברסיטה העברית בירושלים. "סולל בונה", כחברה המהווה חלק מחברת העובדים, הייתה מחויבת לעקרונות הקואופרציה ובהם ערבות הדדית בין מפעלים כושלים, שנועדה לשמר אותם פעילים בעת משבר, הרתמות למשימות לאומיות (כגון קליטת עלייה, פיתוח הנגב ופיזור אוכלוסין) ותנאי עבודה ושכר הוגנים תוך שיתוף נציגי עובדים בהנהלה.
בשנת 1944 הוקמה במסגרת "סולל בונה", חברת "כור חברת חרושת ומלאכה" במטרה לרכז את מפעלי התעשייה בהם הייתה לסולל בונה בעלות משמעותית. בתחילה הוכללה בה שלושה המפעלים שהיו קשורים ישירות לענף הבנייה, מפעל המתכת "וולקן" (אותו רכשה סולל בונה ב-1941), מפעל הזכוכית "פניציה" (אותו רכשה סולל בונה גם ב-1941) ומפעל "חב"ך - חומרי בנייה כלליים לייצור לבנים". אחר כך הוכלל ב"כור" גם מפעלי האבן של "סולל בונה" "תעשיית אבן וסיד". בשנת 1958 הפכה כור לחברה בע"מ בשם "כור תעשיות" והייתה לזרוע התעשייתית העיקרית של "חברת העובדים".
בשנת 1958, בהתאם לחזונה של שרת החוץ גולדה מאיר, חברת סולל בונה הרחיבה את פעילותה בארצות אפריקה והוקמה חברת הבת "סולל בונה ארצות חוץ".
היסטוריה > הקמת שיכון ובינוי

במרץ 1987 הוחלט לאחד את חברת האחות "שיכון עובדים" שהייתה איתנה כלכלית, עם "סולל בונה" שהייתה שקועה בחובות, באפריל אישרה הוועדה המנהלת של חברת העובדים את המיזוג, אך ביולי 1987 הוחלט לדחות את האיחוד.
בקיץ 1988, לאחר שהמשבר ב"סולל בונה" החריף הוחלט לקדם את המיזוג שוב. ב-25 ביולי 1988 החליטה רשמית הוועדה המנהלת של חברת העובדים על רכישת "סולל בונה" בידי "שיכון עובדים". בראש מועצת המנהלים של חברת הגג הועמד חבר הכנסת רפאל אדרי, שהיה מנכ"ל שיכון עובדים. בדצמבר 1988 פרש אדרי, לאחר שמונה לשר בלי תיק בממשלה, והוחלף בידי עוזי ורדיזר.
חברת שיכון ובינוי אחזקות הוקמה בפועל ב-1989, כחברת גג של שש חברות הסתדרותיות: שיכון עובדים, סולל בונה, וארבע חברות בת של סולל בונה שהועברו לשיכון ובינוי: סולל בונה בניין ותשתית, סולל בונה ארצות חוץ, תעשיית אבן וסיד וחרות. ליושב ראש החברה מונה אפרים צדקה ומנהל החברה היה עוזי ורדי-זר. לאחר כשנה נמכר אבן וסיד וצמצומים בסולל בונה, יחד עם הפריחה בבנייה בעקבות העלייה מברית המועצות, העבירו את סולל בונה לרווחיות תפעולית.
היסטוריה > הפרטת החברה

בשנת 1994 ניצחה בבחירות לוועידת ההסתדרות "סיעת רם - חיים חדשים" בראשות חיים רמון. מצע הסיעה היה לרכז את פעילות ההסתדרות כאיגוד מקצועי ולחסל את ה"דו ראשיות" שבהיותה מעסיק. הביטוי המעשי למימוש מצע זה היה חיסול רוב הפעילות של "חברת העובדים", והוחל בצעדים שנועדו להביא לחיסולה הגמור ולמימוש נכסיה לשם מימון גירעונות ההסתדרות.
בשנת 1996 נמכרה השליטה בקבוצת "שיכון ובינוי" לחברת "אריסון השקעות" (בבעלות איש העסקים תד אריסון) ולעובדי החברה תמורת 300 מיליון שקל. כעבור שנתיים הנפיק אריסון את החברה בבורסת תל אביב לפי שווי שוק של כ-900 מיליון שקל. וכבר ביום המסחר הראשון זינק מחיר המניה של "שיכון ובינוי" ב-25%, ויום לאחר מכן הוסיף שערה ועלה ב-8% נוספים.
בשנת 2000 הגיש השר לשעבר שמעון שיטרית תביעה נגד "חברת העובדים", חברת "שיכון ובינוי" והמנכ"ל שלה עוזי ורדיזר, בטענה כי שיכון ובינוי נמכרה לתד אריסון תמורת "נזיד עדשים". שטרית טען, כי העסקה בוצעה ללא מכרז, ולפי שווי של 300 מיליון שקל לשיכון ובינוי, בעוד שהיו גם הערכות שווי גבוהות יותר באותה עת, שהגיעו עד 800 מיליון שקל. בין השאר לא נלקח בחשבון ערך הקרקעות שהחזיקה. לטענתו עוזי ורדיזר הרוויח אישית מהעסקה בעקבות הנפקת החברה שנתיים אחר כך. מנכ"ל חברת העובדים טען מצידו כי העסקה בוצעה לפי שווי הגון לאחר מאבק משפטי שנמשך שש שנים, קבע בית המשפט העליון שהמכירה הייתה 'כשרה'.
ביוני 2018 מכרה אריסון השקעות את חלקה בחברה (47%) לנתי סיידוף, תמורת 1.1 מיליארד ש"ח.
בספטמבר 2020 תמיר כהן מונה למנכ"ל החברה, תפקיד אותו סיים ביוני 2024 בשל חילוקי דעות עם בעל השליטה, ובמקומו מונה עמית בירמן כמנכ"ל זמני. בדצמבר 2024 מונה בירמן למנכ"ל הקבוע של החברה.
זרועות פעילות

חברות הקבוצה מעורבות בפרויקטים גדולים בישראל ובעולם, בתחומי התשתיות, בנייה, יזמות, שכונות למגורים, מבני מסחר וציבור וכן בהקמה, מימון והפעלה של מיזמים בתחומי תשתיות התחבורה, טיהור והתפלת מים ואנרגיה.
שיכון ובינוי - זכיינות (concessions) – חטיבת הזכיינות של שיכון ובינוי מתמחה בפיתוח והוצאה לפועל של פרויקטי PPP ‏- Public Private Partnership, בישראל ובעולם, בתחומי התחבורה, ההתפלה והמים, מתקנים רב תכליתיים ופרויקטים בתחום האנרגיה. הקבוצה מפתחת ומיישמת פרויקטי B.O.T ‏- Build-Operate-Transfer (בנה-הפעל-העבר) גלובליים, בהם בישראל: כביש 6, מנהרות הכרמל; מתקן התפלת מים בחדרה (שחלקה בו נמכר בדצמבר 2023 תמורת 183 מיליון ש"ח), קריית המודיעין, קריית התקשוב, הכביש הפרימטראל המזרחי בקונדינמרקה שבקולומביה ועוד.
שיכון ובינוי - אס. בי. איי. תשתיות בע" מ (S.B.I.) – חטיבת התשתיות הבינלאומית של שיכון ובינוי. החברה פועלת ברחבי העולם: במערב אפריקה - ניגריה, חוף השנהב, גאנה, רפובליקת בנין; במזרח אפריקה - אוגנדה, קניה, טנזניה; במרכז אמריקה - גואטמלה; במרכז אירופה - רומניה; ובאסיה - אזרבאיג'אן.
שיכון ובינוי - סולל בונה – החטיבה הביצועית של שיכון ובינוי בישראל. סולל בונה היא מהחברות המובילות בישראל בתחום קבלנות הבנייה, התשתיות ועבודות העפר לבנייה. החברה הייתה מעורבת לאורך השנים בפרויקטים לאומיים חשובים רבים. על לקוחות החברה בארץ נמנים משרדי ממשלה, חברות ממשלתיות וכן רשויות מקומיות.
שיכון ובינוי - נדל"ן – חטיבת ייזום הנדל"ן בישראל של שיכון ובינוי. מאז הקמתה בשנת 1933, תחת השם "שיכון עובדים", שותפה החברה בבניית פרויקטים בארץ. פרויקטים חדשים, החל משנת 2009, נבנים בהתאם לתקן הישראלי לתכנון ובנייה ירוקה (תקן 5281). החברה עוסקת גם בפיתוח ובשיווק של שטחים המיועדים למתחמי משרדים, מסחר או פנאי, תוך התחשבות במגמות עולמיות של מיחזור, התייעלות אנרגטית וסביבה ירוקה.
שיכון ובינוי אירופה – חטיבת הנדל"ן הבינלאומית של שיכון ובינוי הפועלת בעיקר במזרח אירופה, במדינות: צ'כיה, הונגריה, רומניה, פולין וסרביה, ועוסקת בתחומי יזמות הנדל"ן: מגורים, משרדים ומרכזים מסחריים. החטיבה הוקמה בסוף שנות ה-90 של המאה ה-20 כפיצול של פעילות סולל בונה ארצות חוץ. בין השאר החלה בהקמת מרכזים לוגיסטיים בשיתוף חברת ממן - מסופי מטען וניטול, בפרויקטים למגורים ומרכזים מסחריים בשיתוף חברת אפי נכסים. ב-2002 קיבלה חוזה להקמת כביש אגרה בצ'כיה, בהיקף של יותר ממיליארד דולר. אולם שנה אחר כך בוטל הפרויקט, מאחר שהחברה זכתה בו ללא מכרז והמימון שלו הגיע דרך האיחוד האירופי, המחייב מתן עבודות ציבוריות רק במכרז תחרותי.
שיכון ובינוי - ארצות הברית – פעילה בארצות הברית משנת 2012, מטה החברה פועל בעיר פיטסבורג, פנסילבניה. החברה פועלת באמצעות חברות בנות בתחומי התשתיות, זיכיונות ובנייה. S&B USA מפתחת ובונה פרויקטי תשתית מורכבים ומתמחה בפרויקטים של שותפות ציבורית-פרטית (PPP) ופרויקטי Design-Build, בהם היזם והקבלן אחראים על ניהול מגה פרויקטים, לרבות היבטי מימון, תכנון, היתר, תחזוקה והפעלה.
חרות הנדסה ומערכות - חברה שחלה את דרכה בשנת 1919, כקואופרטיב לביצוע עבודות שרברבות בירושלים. בהמשך עברה לבעלות קבוצת סולל בונה, והחלה לעסוק גם בהתקנת מערכות ביוב, מיזוג־אוויר, חשמל ומעליות. עם הקמת שיכון ובינוי אחזקות ב-1989, חרות עברה לבעלותה. ב-2004 חברת חרות הפכה לחברת בת של חברת שיכון עובדים, וב-2008 נמכרה לחברת אלקטרה.
חשד לפלילים

בפברואר 2018 נפתחה חקירה גלויה נגד החברה, בחשד לביצוע עבירות שעניינן מתן שוחד לעובד ציבור זר, רישום כוזב במסמכי תאגיד, קבלת דבר במרמה ועבירות על חוק איסור הלבנת הון. במסגרת הפרשה נחשדת החברה במתן שוחד שבמסגרתה הועברו לכאורה תשלומי שוחד לנציגי ממשל זרים. ב-12 באוגוסט באותה השנה נחקרו בעלת השליטה לשעבר, שרי אריסון, ואפרת פלד המכהנת כמנהלת העסקים בפועל של אריסון, ביחידת להב 433. בפברואר 2021 הודיעה פרקליטות מיסוי וכלכלה על כוונתה להעמיד לדין, בכפוף לשימוע, את החברה ואחדים מבכיריה. בנובמבר 2021 פורסם שהחברה מנהלת משא ומתן עם פרקליטות מיסוי וכלכלה להשגת הסדר טיעון בפרשה זו. כן נסגר תיק החקירה בעניינן של אריסון ופלד.
סומאק

ערך זה עוסק בתבלין. אם התכוונתם למשמעות אחרת, ראו .
תבלין הסומאק
סומאק הוא תבלין מוכר במטבח המזרח-תיכוני, הניתן להכנה מפירותיו של כל אחד מ-250 הזנים של צמח האוג. הזן המזוהה ביותר ממין זה בארץ הוא אוג הבורסקאים.
השימוש בתבלין נפוץ במיוחד באזור המזרח התיכון, שם הוא גדל באופן טבעי באזורי החורש הים-תיכוני, מאזור הלבנט ועד איטליה, אך מינים מסוימים של צמח האוג גדלים גם בצפון אמריקה, שם נרתעים לעיתים מלהשתמש בו, עקב דמיונו לצמח אחר ממשפחת האלתיים, הקיסוס הרעיל (אנ').
מקור השם

מקור השם סומאק הוא בשפה הסורית, ממנה התגלגל לערבית ואף לצרפתית של ימי הביניים, ומשמעותו "אדום", בעקבות הצבע האדום העז של פירותיו.
שימושי התבלין

על מנת להפיק את התבלין מצמח האוג, נכתשים פירותיו הבשלים של הצמח לאבקה דקה בעלת גוון אדום-סגלגל. בנוסף, ניתן להשרות את הפירות במים חמים, עד שישחררו את טעמם, ולהשתמש במיץ כפי שמשתמשים במיץ לימון. במקומות מסוימים אף משתמשים במיץ שנוצר במקום חומץ או תמרינדי.
האבקה בעלת הטעם הלימוני משמשת לרוב במנות בשר ועוף ובסלטים, בעיקר עם בצל. כמו כן מוסיפים אותה לתערובת התבלינים ממנה מורכב הזעתר.
בצפון אמריקה נוהגים להכין סומאק ממספר זנים של צמח האוג הנפוצים שם, וכן מכינים מפירותיו משקה אדמדם חמוץ הדומה בטעמו ללימונדה. במטבח הערבי, נהוג להוסיף את תבלין הסומאק לחומוס ולמנות סלטים המוגשות לצד המנה העיקרית, בעיקר בשילוב עם בצל, משום שהסומאק מרכך את חריפותו ומאזן את טעמו של הבצל.
במטבח הפרסי והכורדי, מוסיפים אותו לאורז או לקבב. כמו כן בקרב יהודי כורדיסטן האיראנית נוהגים להכין מרקים ונזידים עשירים בסומאק בעלי חמיצות גבוהה הנחשבים לבריאים מאד, ובמטבח הטורקי והירדני הוא מוגש על גבי מנות קטנות של קבב או על לחמעג'ון.
שימושים רפואיים

ברפואה של ימי הביניים שימש הסומאק לריפוי של מספר מחלות, בעיקר כאלו הקשורות לעיכול. לאחדים מזניו יש ריכוז גבוה במיוחד של נוגדי חמצון, שלהם השפעה חיובית על הגוף, ובתרבויות שונות השתמשו בפירותיו של אוג הבורסקאים או באבקה המופקת מהם גם לטיפול בכאבי אוזניים ובהפרעות במתן שתן.
עיבוד עורות

עליו של צמח האוג מפיקים כמות גדולה של טאנין, חומר המסייע בעיבוד עורות. לכן זכה הצמח לשם העברי "אוג הבורסקאים". בימי קדם השתמשו בכל חלקי הצמח לעיבוד ולצביעת עורות.
הערות שוליים

↑  How (and Why) to Eat Sumac, By Becky Lerner, August 23, 2011.
↑  What is Sumac?
אדם לוין

| --- | --- |

לוין, 2016
 לידה:  18 במרץ 1979 (בן 45) ארצות הברית לוס אנג'לס, קליפורניה, ארצות הברית
 שם לידה:  Adam Noah Levine 
 מוקד פעילות:  ארצות הברית 
 תקופת הפעילות:  מ-1994
 מקום לימודים:  בית ספר ברנטווד, Five Towns College 
 עיסוק:  זמר סולן
 סוגה:  פופ רוק • רוק אלטרנטיבי • פופ • וייט סול • פאנק
 סוג קול:  קונטרה-טנור 
 שפה מועדפת:  אנגלית 
 כלי נגינה:  גיטרה 
 חברת תקליטים:  אינטרסקופ רקורדס
 שיתופי פעולה בולטים:  מארון 5
 בן או בת זוג:  Behati Prinsloo (2014–?) 
 צאצאים:  Dusty Rose Levine, Gio Levine, Sumner Levine 
 מספר צאצאים:  3 
 פרסים והוקרה:  כוכב בשדרת הכוכבים בהוליווד 
 www.maroon5.com
 פרופיל ב-IMDb
 
אדם נח לוין (באנגלית: Adam Noah Levine; נולד ב-18 במרץ 1979) הוא זמר-יוצר אמריקאי ממוצא יהודי, סולן להקת הפופ רוק האמריקאית מארון 5.
קורות חיים

לוין נולד בלוס אנג'לס, קליפורניה לפרד לוין ופטסי נוח. אביו יהודי ואמו בת לאם נוצרייה ולאב יהודי. לוין מגדיר את עצמו כיהודי, על אף שבחר כילד לא לחגוג בר מצווה: "הרגשתי כאילו המון ילדים מנסים לעשות קופה... לדעתי זאת לא הדרך הכי מכובדת להיות עם אלוהים ועם המסורת ארוכת השנים". הוא אח בכור למייקל ולסאם. כשהיה בן שבע התגרשו הוריו.
בילדותו היה לוין ילד ביישן וחסר ביטחון. הוא שיחק כדורסל בקבוצה שאימן אביו, וכשהיה בן שש זרק את זריקת הניצחון באליפות כדורסל מקומית של YMCA בדקות האחרונות של המשחק. מאוחר יותר הוא סיפר שהאירוע שינה את חייו ונתן לו את הביטחון להצליח.
לוין למד בבית ספר ברנטווד, ושם הכיר את ג'סי קרמייקל, מיקי מאדן וריאן דאסיק, שמאוחר יותר היו שותפיו ללהקת "Kara's Flowers".
קריירה > להקות כושלות

לוין התחבר לראשונה עם ג'סי קרמייקל, אשר ניגן קלרינט בתזמורת של התיכון, כאשר הם ניגנו יחדיו ב-"French Woods Festival of the Performing Arts". כתלמידי שנה ראשונה בתיכון, השניים הקימו את הלהקה שהפכה אותם לחברים טובים עד היום. לוין, מאדן וקרמייקל הופיעו לראשונה כלהקה שנקראה "Edible Nuns" במסיבת ריקודים של חטיבת הביניים, בה ניגנו גרסאות כיסוי של להקות אהובות עליהם משנות ה-90, כמו פרל ג'אם ואליס אין צ'יינס.
כשהשלישייה עברה לתיכון, המתופף עזב את הלהקה. הוא הוחלף באמי ווד, חברה של אחד מחברי הלהקה. זמן קצר לאחר מכן, היא עזבה את הלהקה, ולוין התחבר מחדש עם ריאן דאסיק, שהצטרף ללהקה בתופים.
קריירה > Kara's Flowers

ב-1997, הוציאה הלהקה את האלבום "The Fourth World". האלבום לא הצליח, והסינגל היחיד שיצא מתוכו, "Soap Disco", כשל. מאוכזבים מהתוצאות של האלבום, החליטו חברי הלהקה שדרכיהם ייפרדו. לוין וקרמייקל עזבו את קליפורניה ועברו ללמוד במכללת פייב טאונז (Five Towns) שבלונג איילנד, ניו יורק. זו הייתה הפעם הראשונה בה נחשפו השניים לסצנת מוזיקה שונה לגמרי (היפ הופ ו-R&B), אשר גרמה להם ל"התעוררות תרבותית".
לאחר שנשרו מהלימודים במכללה, התאחדו לוין וקרמייקל מחדש עם מאדן ודאסיק, והוסיפו את הגיטריסט ג'יימס ולנטיין ב-1999. הם החליטו על שם חדש ללהקה - "מארון 5", לוין וחבריו התחילו לאסוף את כל סוגי המוזיקה שגילו למוזיקה של הלהקה. הקול ההבעתי של לוין עזר ללהקה להשיג הצלחה רבה במצעדים.
אלבום הבכורה של הלהקה, "Songs About Jane", נכתב על חברתו לשעבר של לוין, ג'יין - בחורה, שלדבריו, היוותה לו השראה במהלך השנים, וברוב כתיבת השירים הוא קיבל השראה ממערכת היחסים הסוערת שהייתה ביניהם.
קריירה > מארון 5

ב-25 ביוני 2002, יצא אלבום הבכורה של להקת מארון 5, "Songs About Jane" שנכתב בהשראת ג'יין, חברתו לשעבר של לוין. ב-22 בינואר 2003, הם הקליטו מיני-אלבום עם שירים אקוסטיים שנקרא על שם הזמן בו הוקלט, 1.22.03.Acoustic. ב-13 במאי 2005, בזמן הופעה חיה בסנטה ברברה, קליפורניה הם הכניסו את השירים ל-DVD שנקרא "Live – Friday the 13th". ב-2005, זכתה הלהקה בפרס גראמי בקטגוריית "תגלית השנה". אחרי הפסקה של 5 שנים הם הוציאו את אלבום האולפן השני שלהם, "It Won't Be Soon Before Long" ב-16 במאי. ב-25 במרץ 2008, הוציאה הלהקה אלבום הופעה שני בשם "Live from SoHo". ב-8 ביולי 2008, הם הוציאו אלבום הופעה שלישי במספר בשם "Live from Le Cabaret". ב-21 בספטמבר 2010, יצא אלבום האולפן השלישי שלהם, "Hands All Over".
קריירה > מיזמים נוספים

ב-2005, השתתף הזמר בשיר של "Live Again" ,"Ying Yang Twins", ומאוחר יותר, השתתף באלבום של קניה וסט, "Late Registration", בסינגל השלישי, "Heard 'Em Say". בנוסף הוא השתתף בשיר של אלישה קיז, "Wild Horses", מתוך האלבום "Alicia Keys: MTV Unplugged". ב-2006, הוא כתב את השיר "Say It Again" לאלבום של נטשה בדינגפילד, ".N.B". בנוסף הוא ביצע קולות רקע בשיר.
ב-2009, הוא השתתף בשיר "Bang Bang" מתוך האלבום "Troubadour" של הראפר הקנדי K'naan. ב-2010, השתתף לוין בגרסה המחודשת של השיר "We Are The World" להאיטי ביחד עם עוד 80 אמנים נוספים. באפריל 2010 יצא האלבום של סלאש, בו משתתף אדם בשיר "Gotten", שהגיע למקום ה-37 באותה שנה במצעד הפזמונים הבינלאומי השנתי של גלגלצ. ב-2011 השתתף לוין בשיר "Stereo Hearts" של להקת ג'ים קלאס הירוז. השיר הגיע למקום ה-13 במצעד הפזמונים הבינלאומי השנתי של גלגלצ לשנת 2011. משנת 2011 לוין משתתף כשופט בתוכנית הריאליטי האמריקאית The voice . ב-26 בנובמבר 2012, השתתף לוין בשיר "My Life" של הראפר 50 סנט ביחד עם אמינם.
בטלוויזיה, הוא ביצע הופעת אורח מוזיקלית בסדרה "בוורלי הילס 90210" יחד עם שאר חברי להקת "Kara's Flowers", והופיע כאורח ב-"Evening Shade". הוא הופיע פעמיים עם מארון 5 בסאטרדיי נייט לייב, והראה את ביתו בתוכנית "MTV Cribs", אשר אותו הוא חולק עם חבר הלהקה ג'יימס ולנטיין. בשנת 2007, השתתף בעונה ה-33 של סאטרדיי נייט לייב במערכון שנקרא "Iran so Far" יחד עם אנדי סמברג, פרד ארמיסן וג'ייק ג'ילנהול שבו הם שרו "שיר אהבה" פארודי למחמוד אחמדינז'אד, נשיא איראן. בשנת 2008 הוא הופיע בקומדי סנטרל, "Night of Too Many Stars". לוין גם הופיע בתשדיר של ג'ימי קימל בו מפורסמים אישרו את הצבעתם לברק אובמה לנשיאות ארצות הברית. הוא גילם את עצמו בפרק סיום העונה השלישית של "30 רוק". מופיע בדמותו במשחק Band Hero בשיר של מארון 5, "She Will Be Loved". באוקטובר 2008, שיתף לוין פעולה עם "First Act", כדי ליצור את "First Act 222" גיטרה בעיצובו. הגיטרה הוצעה למכירה בהפצת Target. הוא הצהיר בראיונות שונים שהוא לא מתכוון להמשיך במארון 5 לנצח והם אולי ייצאו להפסקה לאחר סיבוב ההופעות של אלבומם השלישי. באוגוסט 2010, השיק לוין בלאס וגאס קו אופנה שנקרא "222", אשר נגנז מאוחר יותר באותה שנה. בפברואר 2013 הוציא בושם תחת המותג "222".
מ-2011 עד 2020 שפט לוין ב-"The Voice", תוכנית הכישרונות המוזיקליים של רשת NBC האמריקאית. ב-29 ביוני 2011, הסתיימה העונה הראשונה של התוכנית, בה ניצח חבייאר קולון שהיה בנבחרת של לוין. בעונה החמישית, ב-2013, ניצחה טסן צ'ין, שהייתה גם היא בנבחרת של לוין.
קריירה > משחק

במרץ 2012, נחשף כי לוין ישחק בעונה השנייה של סדרת הדרמה "אימה אמריקאית" ויגלם את דמותו של ליאו. בספטמבר 2012, פורסם כי לוין ידגמן עבור מותג הבגדים "Bench". בשנת 2014 הוא השתתף בסרט הקולנוע "התחלה חדשה", לצד קירה נייטלי ומארק רופאלו.
בשנת 2017 שיחק בתפקיד משני בסרט הקומדיה "אמהות בהפרעה" בכיכובן של טוני קולט ומולי שאנון. בשנת 2018 שיחק בתפקיד משני בקומדיה "המופע של אדי".
חיים אישיים

חברתו לשעבר של לוין, ג'יין, היא המוזה מאחורי שמו של אלבום הבכורה של הלהקה "Songs About Jane". בראיון מ-2004, הוא טען כי היא לא יצרה קשר עמו למרות ההצלחה של האלבום. בשנים 2011–2012 היה בזוגיות עם הדוגמנית הרוסייה, אנה ויאליצינה.
ביוני 2012 החל בזוגיות עם דוגמנית ויקטוריה'ס סיקרט ילידת נמיביה, בהאטי פרינסלו. ביולי הם 2013 התארסו, וביולי 2014 הם התחתנו וג'ונה היל השיא אותם. במרץ 2016 הודיעו שהם מצפים לילדם הראשון. בספטמבר 2016 נולדה בתם הבכורה (דאסטי רוז), בפברואר 2018 נולדה בתם השנייה (ג'יו גרייס) ובינואר 2023 נולד בנם השלישי.
לאביו ולאמו החורגת, ליסה, מספר חנויות אופנה בקליפורניה, "M. Fredric". דודו הוא העיתונאי האמריקאי טימוטי נח. בשנת 2006 שבר לוין את עצם החזה שלו תוך כדי הרמת משקולות, מה שהוא כינה "אחד הדברים הכואבים ביותר שחוויתי אי פעם". הוא מבצע פעולות כגון כתיבה ביד שמאל, ופעולות כגון נגינה ביד ימין.
נכון לשנת 2017, הונו של לוין מוערך בכ-60 מיליון דולר.
חיים אישיים > אקטיביזם

בנעוריו אובחן כסובל מ-ADHD (הפרעת קשב וריכוז). ב-2011 הצטרף לארגון "Own It", שתומך באנשים צעירים ומבוגרים שאובחנו בילדותם כסובלים מ-ADHD.
באוקטובר 2023, לוין, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.